**…… sz. napirend**

**E L Ő T E R J E S Z T É S**

# a Képviselő-testület 2021. június 24-ei rendes ülésére

**Tárgy**: A II. Kerületi Városfejlesztő és Beruházás-szervező Zrt-vel kapcsolatos személyi ügy

**Készítette:** Zsengellér Krisztina

humánpolitikai osztályvezető s.k.

**Egyeztetve:** Szabó Gyula

 alpolgármester s.k.

**Látta**: ………..………………………….

 dr. Szalai Tibor

 jegyző

 …………………………………….

 dr. Silye Tamás

 jegyzői igazgató

A napirend tárgyalása zárt ülést nem igényel!

**Tisztelt Képviselő-testület!**

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021. (II.8.) normatív utasítása alapján a Képviselő-testület feladat- és hatáskörében eljárva a Polgármester a 85/2021.(IV.29.) határozattal döntötta Városfejlesztő és Beruházás-szervező Zrt. vezérigazgatója, dr. Tas Krisztián megbízatásánakmeghosszabbításáról - munkabérének változatlanul hagyása mellett - 2021. május 2. napjától 2021. július 31. napjáig - határozott időre történő kinevezéssel.

A vezérigazgatói megbízatás közelgő lejártára tekintettel szükséges, hogy alapítóként a Képviselő-testület döntsön a tisztség betöltéséről.

Javasoljuk a Képviselő-testületnek, hogy a II. Kerületi Városfejlesztő Zrt. vezérigazgatói tisztség betöltésére pályázatot írjon ki, azzal, hogy ezzel egyidejűleg **dr. Tas Krisztián** megbízatása 2021. augusztus 1. napjától a vezető pályázat eredményes lezárásáig, de legkésőbb **2021. október 31-éig** meghosszabbításra kerüljön.

Jelen előterjesztésünk mellékletében javaslatot teszünk a pályázati felhívás tartamára.

A pályázati felhívásban szükséges megjelölni a munkakör betöltésével kapcsolatos valamennyi releváns információt, így

* a Zrt. székhelyét, telephelyeit,
* a Zrt. tevékenységi körét,
* a vezérigazgató feladatait,
* a vezérigazgatói tisztség betöltésének feltételeit,
* a vezérigazgató bérezését,
* a pályázat benyújtásának határidejét,
* a pályázat benyújtásának helyét, módját,
* a pályázat elbírálásának rendjét,
* a pályázati kiírás közzétételének helyét.

Fentiekre tekintettel kérem a Képviselő-testületet a határozati javaslatok elfogadására.

**H a t á r o z a t i j a v a s l a t o k**

**1.)**

A Képviselő-testület úgy dönt, hogy a II. Kerületi Városfejlesztő Zrt. vezérigazgatói tisztségének betöltésére – a határozat melléklete szerint tartalommal – pályázatot hirdet.

A Képviselő-testület felkéri a polgármestert a pályázati felhívás közzétételére.

**Felelős:** Polgármester

**Határidő:** 2021. azonnal

*A határozati javaslat elfogadása egyszerű többségű szavazást igényel.*

**2.)**

A Képviselő-testület úgy dönt, hogy a II. Kerületi Városfejlesztő és Beruházás-szervező Zrt. vezérigazgatói teendők ellátásával - munkabérének változatlanul hagyása mellett - 2021. augusztus 1-től a vezetői pályázat eredményes lezárásáig, de legkésőbb 2021. október 31-éig dr. Tas Krisztián vezérigazgatót bízza meg.

A Képviselő-testület a Polgármester útján felkéri a Társaság vezérigazgatóját a változások cégnyilvántartáson történő átvezetése érdekében szükséges intézkedések megtételére.

**Felelős:** Polgármester

**Határidő:** 2021. szeptember 30.

*A határozati javaslat elfogadása minősített többségű szavazást igényel.*

B u d a p e s t, 2021. június 23.

 **dr. Varga Előd Bendegúz**

 Alpolgármester

1. sz. határozat melléklete

**PÁLYÁZATI FELHÍVÁS**

a Budapest Főváros II. Kerületi Önkormányzat 100%-os tulajdonában lévő

 **II. Kerületi Városfejlesztő és Beruházás-szervező Zártkörűen Működő Részvénytársaságnál**

**VEZÉRIGAZGATÓI TISZTSÉG**

**betöltésére**

**A Társaság székhelye**: 1024 Budapest, Keleti Károly u. 15/a.

**A Társaság központi ügyintézésének helye:**

1025 Budapest, Felső Zöldmáli út 128-130.

**A Társaság tevékenységi körei:**

*Főtevékenység:*

7490 – M. n. s. egyéb szakmai, tudományos, műszaki tevékenység

*További tevékenységi körök:*

**Városfejlesztés és beruházás szervezés**

* Alapító nevében, Alapító javára eljárva akcióterületi rehabilitációk megtervezése, lebonyolítása, végrehajtása;
* Alapító megbízásából egyedi beruházások megtervezése, lebonyolítása, végrehajtása;
* Alapító megbízásából az akcióterületi városfejlesztési rehabilitációk során létrejövő fejlesztési eredmények fenntartása;

**Szolgáltatás és szolgáltatás lebonyolítás**

* Alapító megbízásából létesítménygazdálkodási szolgáltatások nyújtása és lebonyolítása;
* Alapító megbízásából az Alapító által nyújtott lakossági és intézményi közszolgáltatásokkal kapcsolatos lebonyolítási feladatok folyamatos ellátása;
* Alapító megbízásából lakossági kedvezményrendszer működtetése és ügyfélszolgálati feladatok ellátása;
* saját tulajdonú és bérelt ingatlanok bérbeadása, üzemeltetése;
* ingatlankezelés;
* összetett adminisztratív szolgáltatás
* egyéb kiadói tevékenység.

**Vezérigazgató feladata és hatásköre:**

A társaságnál igazgatóság kinevezésére nem kerül sor, az igazgatóság jogait vezető tisztségviselőként a Ptk. 3:283. §-a alapján a vezérigazgató gyakorolja. A vezérigazgató az Alapszabályban, valamint a Ptk.-ban meghatározott egyéb feladatait önállóan látja el. E minőségében a jogszabályoknak, az Alapszabálynak, valamint az Alapító határozatainak van alávetve. Az Alapító a vezérigazgató részére írásban utasítást adhat, amelyet a vezérigazgató végrehajtani köteles.

Hatáskörében:

1. képviseli a társaságot törvényes képviselőként harmadik személyekkel szemben, valamint bíróságok és más hatóságok előtt;
2. irányítja a társaság munkaszervezetét, gyakorolja a munkáltatói jogokat a társaság munkavállalóival szemben;
3. önállóan irányítja a társaság gazdálkodását, meghatározza a társaság üzleti és fejlesztési koncepcióját;
4. megállapítja a társaság szabályzatait;
5. előterjeszti a társaság számviteli törvény szerinti beszámolóját, és javaslatot tesz az adózott eredmény felhasználására;
6. gondoskodik a társaság üzleti könyveinek szabályszerű vezetéséről;
7. az Alapító részére évente legalább egyszer – és ha megválasztásra került, a felügyelőbizottság részére háromhavonta – jelentést készít az ügyvezetésről, a társaság vagyoni helyzetéről és üzletpolitikájáról;
8. dönt a társaság tulajdonában álló ingó vagyontárgy elidegenítéséről 500 000 Ft, azaz ötszázezer forint értékhatárig;
9. gondoskodik a társaság alapításának, az alapszabály módosításának, a cégjegyzékbe bejegyzett jogoknak, tényeknek és adatoknak, ezek változásának, valamint törvényben előírt más adatoknak a cégbírósági bejelentéséről, valamint a részvénykönyv vezetéséről;
10. ellátja a Ptk., illetve más jogszabályok, valamint az Alapító határozataiban számára előírt további vezérigazgatói hatásköröket és feladatokat;
11. köteles nyolc napon belül - a felügyelőbizottság egyidejű értesítése mellett – a szükséges intézkedések megtétele céljából az Alapítót értesíteni, ha tudomására jut, hogy a társaság saját tőkéje veszteség következtében az alaptőke kétharmadára csökkent, vagy saját tőkéje az alaptőke törvényben meghatározott minimális összege alá csökkent, vagy a társaságot fizetésképtelenség fenyegeti, vagy fizetéseit megszüntette, illetve ha vagyona a tartozásait nem fedezi.

**A vezérigazgatói tisztség betöltésének feltételei:**

* magyar állampolgárság,
* cselekvőképesség,
* felsőfokú egyetemi szintű gazdasági irányú végzettség,
* minimum 5 (öt) év vezetői tapasztalat, mely foglaljon magában legalább 50 főt foglalkoztató vállalatnál szerzett vezetői tapasztalatot is,
* B kategóriás jogosítvány,
* a vezető tisztségviselővel szemben a jogszabály által meghatározott követelményeknek történő megfelelés, valamint nem állnak fenn a vezető tisztségviselőkkel szemben jogszabályban meghatározott kizáró okok,
* büntetlen előélet, nem áll vezető tisztségviselői foglalkozástól eltiltás, illetve a jogi személy által végezhető tevékenység folytatását kizáró foglalkozástól eltiltás hatálya alatt, valamint nem áll vezetői tisztségviselői tevékenységtől eltiltó határozat hatálya alatt,
* vagyonnyilatkozat-tételi kötelezettség teljesítésének vállalása.

**A pályázat elbírálásánál előnyt jelent:**

* felsővezetői tapasztalat,
* önkormányzati szférában szerzett tapasztalat,
* projektvezetési és fejlesztési tapasztalat,
* kiemelkedő kommunikációs készség.

**Elvárt kompetenciák:**

* felelősségteljes, önálló munkavégzés,
* kiváló szervező- és problémamegoldó készség,
* megbízhatóság,
* stratégiai gondolkodásmód.

**A pályázathoz csatolandó iratok, dokumentumok:**

* részletes szakmai utat bemutató önéletrajz,
* motivációs levél,
* a Társaság működtetésére vonatkozó szakmai program, szakmai elképzelések, gazdasági stratégia és vezetési koncepció bemutatása,
* fizetési és egyéb juttatásokra vonatkozó igény megjelölése,
* érvényes hatósági erkölcsi bizonyítvány,
* iskolai végzettséget, képzettséget igazoló okiratok másolatai, szakmai és vezetői gyakorlat igazolása,
* nyilatkozat arról, hogy a pályázati anyagban foglalt személyes adatainak pályázati eljárással összefüggő kezeléséhez hozzájárul,
* nyilatkozat arról, hogy nem állnak fenn a vezető tisztségviselőkkel szemben jogszabályban meghatározott kizáró okok,
* nyilatkozat arról, hogy nem áll vezető tisztségviselői foglalkozástól eltiltás, illetve a jogi személy által végezhető tevékenység folytatását kizáró foglalkozástól eltiltás hatálya alatt, valamint nem áll vezetői tisztségviselői tevékenységtől eltiltó határozat hatálya alatt,
* nyilatkozat arról, hogy sikeres pályázat esetén az egyes vagyonnyilatkozat-tételi kötelezettségekről szóló 2007. évi CLII. törvény alapján vagyonnyilatkozat-tételi kötelezettségének eleget tesz.

**A vezérigazgató díjazása:**

A bérezés és személyi juttatások megállapítása a felek közötti megállapodás alapján történik.

**A pályázat benyújtásának véghatárideje:** 2021. augusztus 16.

**A pályázat elbírálásának határideje:** 2021. szeptember 15-ig

**A pályázat benyújtásának helye, módja:**

A pályázatokat postai úton vagy elektronikusan lehet benyújtani az alábbiak szerint:

Postai úton: Őrsi Gergely polgármester, Budapest II. Kerületi Önkormányzat, 1024 Budapest, Mechwart liget 1. – a borítékra kérjük ráírni: ***„pályázat városfejlesztő vezérigazgatói tisztség betöltésére”***

Elektronikusan: Varga.Elod.Bendeguz@masodikkerulet.hu e-mail címre, a tárgyban kérjük jelölni: ***„pályázat városfejlesztő vezérigazgatói tisztség betöltésére”***

**A pályázati kiírásban foglaltakkal kapcsolatban információ kérhető:**

Varga.Elod.Bendeguz@masodikkerulet.hu e-mail címen

**A pályázat elbírálásának rendje:**

A pályázókat szakértelemmel rendelkező tagokból álló bizottság hallgatja meg, a bizottság javaslatot fogalmaz meg a pályázók alkalmasságáról. A vezérigazgatói tisztség betöltéséről a Budapest Főváros II. Kerületi Önkormányzat Képviselő-testülete dönt.

**A pályázati felhívás közzétételének helye:**

Az Önkormányzat honlapja - www.masodikkerulet.hu.

**A Budapest II. Kerületi Önkormányzat fenntartja magának a jogot, hogy a pályázatot eredménytelennek nyilvánítsa.**